
Općinski sud u Čitluku, sudac Boris Herceg, u ovršno-pravnoj stvari tražitelja ovrhe DOMING d.o.o. Čitluk, Rudarska bb, Čitluk, zastupan po punomoćniku Slavenu Bevandi, odvjetniku iz Mostara, protiv ovršenika Frano Jerković sin Stipe, Bijakovići bb, Međugorje, Čitluk, koga zastupa punomoćnik Damir Raguž, odvjetnik iz Mostara radi isplate, vsp. 101.512,36 KM, uvećano za sporedna potraživanja, donio je slijedeće :
 Z A K LJ U ČAK
  
Ročište za  treću prodaju nekretnina  zakazano za dan  31.03. 2026. godine u 12,00 sati  se odgađa i novo zakazuje za dan 28.05. 2026. godine u 12, 00 sati, radi pristupa  uređujućeg suca na  seminaru. 
Navedeno ročište će se održati u zgradi Općinskog suda u Čitluku, ulica Kralja Tomislava broj 75, Čitluk. sobi br.11 na koje se pozivaju tražitelj ovrhe, ovršenik i zainteresirane osobe 	kao kupci.

-Određuje se prodaja usmenim javnim nadmetanjem nekretnina ovršenika Frane Jerković sina Stipe, Bijakovićibb, Međugorje, Čitluk označenih kao: 
· k.č. 1925 površine 271 m2- ZASIK-vinograd 3. klase, 
· k.č. 1926 površine 155 m2 ZASIK-vinograd 3. klase, 
· k.č. 1942 površine 738 m2-KRĆIĆ-oranica njiva 2. 	klase,
· k.č.1960 površine 478 m2 NOVINA- oranica njiva 4.klase, 
· k.č. 1962/2 površine 442 m2- PODVORNICA-oranica njiva 4. klase

sve iz ZK uloška br. 455., u K.O. Bijakovići, koje su u vlasništvu ovršenika sa dijelom 1/1
-Vrijednost nekretnina utvrđuje se po provedenom vještačenju urađenom od strane društva Vještak d.o.o. Mostar i to:

· k.č. 1925 površine 271 m2- ZASIK- 118.126,19 KM 
· k.č. 1926 površine 155 m2 ZASIK-    67.562,95 KM 
· k.č. 1942 površine 738 m2-KRĆIĆ- 321.686,82 KM,
· k.č.1960 površine 478 m2 NOVINA- 208.355,42 KM, 
· k.č. 1962/2 površine 442 m2- PODVORNICA-192.663,38 KM,

Na trećem ročištu za prodaju usmenim javnim nadmetanjem nekretnina se ne može prodati bez ograničenja u pogledu najniže cijene. Nekretnine se prodaju pojedinačno i to samo onoliko koliko je potrebno za namirenje potraživanja tražitelja ovrhe

Na ročištu za javno nadmetanje kao kupci mogu sudjelovati osobe koje su do početka nadmetanja položile osiguranje koje iznosi jednu desetinu određene vrijednosti nepokretnosti  za koju se kupac prijavljuje s tim što ne može iznositi više od 10.000,00 KM. Prije početka nadmetanja ove osobe su dužne Sudu predati dokaz da su osiguranje platile na na depozitni račun suda 3381202253913449, otvoren kod UniCredit Bank d.d. Mostar. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnoga nadmetanja. Ročište za javno nadmetanje održat će se i kad sudjeluje samo jedan ponuđač.

Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponira prodajnu cijenu u ovome roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nekretnina prodana drugom po redu ponuđaču, koji treba da u roku od 30 dana od dana primitka ovoga zaključka Sudu deponira prodajnu cijenu. Ukoliko drugi ponuđač ne položi cijenu u predviđenome roku, Sud primjenjuje ova pravila i na trećeg ponuđača i tako redom. 

Sukladno odredbi članka 75. st. 1. i 2. Zakona o ovršnom postupku F BiH, kupac preuzima služnosti i stvarne terete na predmetnoj nekretnini. 

Troškovi poreza i takse u vezi s prodajom nekretnine plaća kupac.
 
Zainteresirane osobe mogu razgledati nekretnine iz tačke 1. ovoga Zaključka  dan 21.05.2026.godine u terminu od 10,00 do 13,00 sati. Ukoliko ovršenik ili druge osobe budu sprječavale ili ometale razgledanje nekretnine, biti će udaljene sa nekretnine za vrijeme razgledanja  u skladu sa čl. 77 st. 2. Zakona o ovršnom postupku  FBiH. Kupac nekretnine ne može biti lice navedeno u čl. 88 ZIP-a FBIH (32/03, 52/03, 33/06, 39/06, 39/09, 35/12 i 46/16).

 Ovaj zaključak objavit će se na oglasnoj table Suda, a stranka može, o svom trošku zaključak objaviti i u sredstvima javnog informiranja.
                                                                                                                                          Sudac 
                                                                                                                               Boris Herceg
Pouka o pravnom lijeku:
Protiv ovoga zaključka nije dopušten pravni lijek.


 




